Lease of a Milling - Bakery
Material: papyrus
Place: Oxyrhynchites
Categories: Vertrag
Pacht
Mühle (Bäckerei)
μετὰ τὴν ὑπατίαν τοῦ δεσπότου ἡμῶν Φλα Ἀναστασίου τοῦ αἰ[ω]νίου Αὐγούστου τὸ γ καὶ Βηναντίου τοῦ λαμπρο Χοίακ α ἰνδικ β, ἐν Ὀξυρύγχων πόλει. 
Αὐρήλιοι Ἀπφουᾶς ὁ καὶ Καταμίνας υἱὸς Πιηοῦτος μη[τ]ρὸς Ὀλυμπιανῆς καὶ ὁ τούτου υἱὸς Ἀβραὰμ ἐκ μητρὸς Ἡραείδος ἀμφότεροι ὁρμώμενοι 
ἀπὸ ταύτης τῆς λαμπρᾶς Ὀξυρυγχιτῶν πόλεως, κριβανεῖς καὶ μυλόναρχοι, εὐγενεστάτῃ Σερήνᾳ θυγατρὶ τοῦ τῆς μακαρίας μνήμης Πέτρου 
ἀπὸ τῆς αὐτῆς πόλεως χαίρειν. ὁμολογοῦμεν ἐξ ἀλληλεγγύης ἑκουσίως καὶ αὐθαιρέτως μεμισθῶσθαι παρὰ τῆς σῆς εὐγενείας ἀπὸ τῆς σήμερον 
ἡμέρας ἥτις ἐστὶν Χοίακ νεομηνία τοῦ ἐνεστῶτος ἔτους ρπε ρνδ τῆς παρούσης δευτέρας ἰνδικτίονος ἕως Ἁθῦρ νεομηνίας τῆς σὺν θεῷ 
τρίτης ἐπινεμήσεως, ἀρτοποιείας τῆς αὐτῆς τρίτης, τὸ δ[ι]αφέρον αὐτῇ μυλοκριβάνιον διακείμενον ἐν τῷ λιβικῷ ὄρει ταύτης τῆς πόλεως 
ἐν τῷ μ[ο]ναστηρίῳ τῷ καλουμένῳ ἀββᾶ Κοπρεοῦτ[ο]ς τῷ διαφέροντι τῇ σῇ εὐγενείᾳ καὶ περιελθόντι εἰς αὐτὴν ἐκ παραχωρήσεως 
Κοπρεοῦτος τοῦ εὐλαβεστάτου μονάζοντος, ἐν ᾧ ἐστιν κλίβανοι τρεῖς  καὶ μυλῶνες δύο  καὶ λίθος σιτοκοπικὸς σὺν θυείῃ καὶ λίθος  
σὺν θυείῃ καὶ [τ]ὰ ἄλλα πάντα χωρή[μ]ατα καὶ χρηστήρι[α] ἤτοι δικαιώματα τὰ ἀνήκοντα τῷ αὐτῷ κλιβανίῳ, ἐπὶ τῷ ἡμᾶς ἐξ ἀλληλεγγύης 
ἔχεσθαι τῆς το[ύ]του μισθώσεως καὶ τὴν ἐργασ[ί]αν τοῦ [τ]ε κλιβανέος καὶ μυλονάρχου ἐν αὐτοῖς ἀποπληρῶσαι ἐπὶ τὸν εἰρημένον χρόνον 
καὶ διδόναι ἡμᾶς τῇ σῇ εὐγενείᾳ λόγῳ ἐνοικίου ἤτοι φόρου τοῦ εἰρημένου χρόνου ὑπὲρ κλιβάνων τεσσάρων  ἄρτον ἕνα  θυρουρικὸν 
καὶ ὑπὲρ τῶν μυλαίων καὶ τῆς πίλας χρυσοῦ νο[μι]σμάτια δύο  τρία  ἥμισυ , καὶ ὑπὲρ ἑορτικῶν ὄρνεα τρία  καὶ ᾠὰ τρ[ι]άκοντα , δηλαδὴ τῆς σῆς 
εὐγενείας παρεχούσης ἡμῖν λόγῳ προχρεί[ας] χρυ[σ]οῦ νομίσματα δώδεκα . καὶ τοῦτο δὲ προσομολογοῦμεν ἐξ ἀλληλεγγύης τὴν 
νομὴν τῶν εἰρημένων πραγμάτων καὶ τὴν δεσποτίαν φυλάττιν σοι ἀκέραιον καὶ ἄτρωτον καὶ ἅπαντα τὰ τούτων δίκαια καὶ ἀποκαταστῆσαι 
τῇ σῇ εὐγενείᾳ μετὰ τὴν συμπλήρωσιν τοῦ εἰρημένου χρόνου ἄνευ τινὸς ἀντιλογίας καὶ ὑπερθέσεως, καὶ ἐπὶ τούτοις παρὰ τῆς σῆς εὐγενείας 
ἐπερωτηθέντες κατὰ πρόσωπον ὡμολογήσαμεν, ὑποθέμενοι εἰς τὸ δίκαιον ταύτης τῆς μισθώσεως ἅπαντα ἡμῶν τὰ ὑπάρχοντα 
καὶ ὑπάρξοντα ἐνεχύρου λόγῳ καὶ ὑποθήκης δικαίῳ. κυρία ἡ μίσθωσις ἁπλ γραφ καὶ ἐπερ ὡμολ.    Ἀβράμ 
 Αὐρήλιοι Ἀπφου[ᾶ]ς ὁ καὶ Καταμίνας υἱὸς Πιοῦτος μητρὸς Ὀλυμπιανῆς καὶ ὁ τούτου υἱὸς Ἀβραὰμ ἐκ μητρὸς Ἡραείδος οἱ προγεγραμμένοι 
κριβανῖς καὶ μ[υ]λόναρχη πεποιήμεθα ἐξ ἀληλε[γ]γύης τήνδε τὴν μίσθωσιν τοῦ εἰρημέν[ο]υ μυλοκριβανίου καὶ τῶν προγεγραμ
μένων ἐν αὐτῷ πάντων πραγμάτων κ[α]ὶ δικαιωμάτων, καὶ ἀποδώσομεν ἐξ ἀλληλεγγύης τὸ[ν] προκείμενον τρόπον καὶ συνφωνῖ ἡμῖν 
πάντα τὰ ἐγγεγραμμένα ὡς πρόκειται, καὶ ἐπερωτηθέντες ὡμολογήσαμεν. Αὐρήλιος Σερῆνος υἱὸς Ἰωάννου ἀξιωθεὶς ἔγραψα ὑπὲρ 
αὐτ[ῶν] Ἀπφίου μὲν γραμαματα μὴ εἰδόστως, Ἀβρααμίου πρὸ ἐμοῦ τὸ ὄνομα αὐτοῦ βαλοτος. 
  δι εμυ νινουσυ ετελιοτη.
μίσθ Ἀπφ τοῦ [καὶ Καταμίν]ας καὶ τοῦ τούτου υἱοῦ Ἀβ[ραάμ] 
<gap/>